ועדת הכלכלה, כנסת 23, פרוטוקול מספר 15, 2020-06-29 12:00

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת הכלכלה של הכנסת, ה-29 ביוני 2020, ז' בתמוז התש"ף.

יעקב מרגי: על סדר-היום הצעת חוק הגז (בטיחות ורישוי) (תיקון מס' 7) (הארכת תקופות מעבר), התש"ף-2020.

יעקב מרגי: מי מסביר את התיקון?

צחי בר ציון: אני מהלשכה המשפטית, רשות הגז הטבעי.

יעקב מרגי: מאיזה משרד?

צחי בר ציון: במשרד האנרגיה.

יעקב מרגי: אנחנו עובדים עם משרדי ממשלה.

יעקב מרגי: גם לכם זה ייתן פרופורציות שאתם לא בעלי הבית, ואני אבין מי עומד מולי.

יעקב מרגי: חוק הניוד – אנחנו עדיין לא יודעים איפה זה נמצא.

צחי בר ציון: אנחנו תמיד היינו באותו מקום, ואנחנו יודעים מי בעל הבית.

יעקב מרגי: תסביר לנו מה אתם רוצים.

צחי בר ציון: יש פה שני נושאים שהם תיקון לסעיף 8(טו) בחוק הגז (בטיחות ורישוי), שזה סעיף של הוראות המעבר לכל הרפורמה שנעשתה ב-2015 לנושא של גופים בודקים.

צחי בר ציון: תיקון אחד הוא תיקון שמאפשר לממונה על הבטיחות להיעזר במכון התקנים, גם אם הוא הגוף שבדק את אותו מתקן שלגביו הממונה על הבטיחות רוצה לבדוק אם פנו אליו לפי סעיף 8(י).

צחי בר ציון: אז אנחנו רוצים להאריך את זה עד ה-1 בינואר 2024.

יעקב מרגי: אם לא תתקן, מה מונע ממכון התקנים לקבוע?

צחי בר ציון: יש סעיף 8(י) בחוק הגז (בטיחות ורישוי), שקובע שאם גופים מסוימים שמנויים בחוק - - -

יעקב מרגי: אני יודע, רק רציתי שתאמר את זה.

יעקב מרגי: לא כולם מכירים את זה.

יעקב מרגי: אז תסביר בהרחבה.

צחי בר ציון: סעיף 8(י) לחוק הגז (בטיחות ורישוי) קובע שאם גופים שמנויים בסעיף פונים לממונה על הבטיחות מחשש שיש סכנה למתקן מסוים שנבדק על ידי גוף בודד, הוא צריך לעשות כמה פעולות.

צחי בר ציון: אחת הפעולות שהוא יכול לעשות זה לשלוח גוף בודק מטעמו שיבדוק אם באמת יש ממש בפנייה, והוא צריך לעשות את זה תוך לוח זמנים מאוד מאוד קצר.

צחי בר ציון: לכן חשוב מאוד שתהיה זמינות לעניין.

צחי בר ציון: החוק עצמו אומר שאותו גוף שהממונה על הבטיחות שולח צריך שזה לא יהיה אותו אחד שבדק את אותו מתקן.

צחי בר ציון: יחד עם זאת, החוק הבין שהגוף היחיד שמוסמך בכל המתקנים הרלוונטיים אוטומטית מכוח החוק, לכל המתקנים הרלוונטיים, הוא מכון התקנים.

צחי בר ציון: שאר הגופים צריכים הסמכות, וכרגע אין לכל סוגי המתקנים גופים, וגם לאלה שיש אין מספיק.

צחי בר ציון: לכן אנחנו צריכים שאם יקרה איזשהו אירוע כזה, תהיה יכולת לממונה על הבטיחות.

צחי בר ציון: רק כדי לסבר את האוזן, עד היום, במשך כל השנים שחלפו, היה צורך להיעזר בסעיף הזה רק פעמיים או שלוש.

צחי בר ציון: זאת אומרת, זה לא משהו שקורה כל יום, אבל אם זה קורה אנחנו צריכים שתהיה זמינות לממונה על הבטיחות, שגם אם במקרה אותה פנייה למכון התקנים, הוא יוכל להיעזר בו.

צחי בר ציון: וזה מה שאנחנו מבקשים, להאריך את זה עד ה-1 בינואר 2024.

יעקב מרגי: כמה מתקנים כאלה יש בארץ?

צחי בר ציון: אנחנו מדברים על מפעלים, והמפעלים שמחוברים לגז טבעי שמקבלים.

צחי בר ציון: אני לא יודע להגיד לך את המספר המדויק.

צחי בר ציון: יש פה הממונה על הבטיחות, מה יאשה יורבורסקי, והוא יציג.

יאשה יורבורסקי: אני הממונה על הבטיחות וגם מהנדס ראשי של רשות הטבעי במשרד האנרגיה.

יאשה יורבורסקי: סך הכול היום מחוברים כ-270 מפעלים לצרכנים גדולים, בינוניים וקטנים.

יאשה יורבורסקי: מה שמדובר כאן, אם אני מקבל הודעה על אירוע על פי חוק, אני צריך לקבל החלטה תוך 48 שעות האם לסגור את המפעל או לתת לו להמשיך לפעול.

יאשה יורבורסקי: לשם כך התקשרתי עם מכון התקנים.

יאשה יורבורסקי: יש כל מיני גופים בודקים, כמו שעו"ד צחי בר ציון הסביר, ומכון התקנים הוא הגוף היחיד שיודע את כל התחומים.

יאשה יורבורסקי: יתר הגופים, עוד שני גופים קיימים שרשאים לתת אישורים, אין להם הידע לאשר את כל המתקנים ולבדוק את כל המתקנים.

יאשה יורבורסקי: זה יש רק למכון התקנים.

יאשה יורבורסקי: לשם כך, אם אני חושב שעלול להיות סיכון, למשל הייתה שריפה במפעל, צריך לבדוק האם מתקני הגז לא נפגעו, אז יש לי הסכם איתם שאני שולח אותם, ותוך 48 שעות צריך לקבל החלטה מה לעשות עם המתקנים של המפעל.

יאשה יורבורסקי: אופציה אחת היא שלא צריך לעשות כלום, אופציה אחרת, לנסות לעשות כמה תיקונים ולהביא אישורים, או שיעצרו, יעשו את בדיקת התקינות החדש ויקבלו אישור.

יעקב מרגי: מי נותן את אישור הבטיחות הראשוני?

יעקב מרגי: הקמתי מפעל עכשיו, חיברתי אותו לגז, מי הגורם המוסמך לתת לי אישור בטיחות גז?

יאשה יורבורסקי: כדי לחבר את המפעל, קודם כל צריך להביא לו את תשתית הגז בכניסה למפעל.

יאשה יורבורסקי: בתוך המפעל מי שמקים את המערכות זה בעל המפעל.

יאשה יורבורסקי: מי שנותן את האישור זה או גופים בודקים, שיש כאלו שניים במדינת ישראל, או מכון התקנים, שזה אוטומטית.

יאשה יורבורסקי: יש לנו שלושה גופים שיכולים לתת את אישור התקינות הראשוני.

יאשה יורבורסקי: בלי אישור תקינות בעל הרישיון לא יכול לפתוח את הגוף שלו.

יעקב מרגי: נתתי אישור תקינות ואחרי חצי שנה הייתה תקלה.

יאשה יורבורסקי: אם קרתה תקלה, אני יכול לדעת ולא יכול לדעת.

יאשה יורבורסקי: על פי חוק יש שמונה פונקציונרים שפונים אלי בכתב, ואז אני מחליט מה אני עושה עם זה.

יאשה יורבורסקי: תוך 48 שעות אני צריך לקבל החלטה האם להמשיך לפעול, לסגור או לעשות משהו באמצע.

יאשה יורבורסקי: לשם כך אני צריך גוף מקצועי שיהיה נגיש 24/7, כי כל שעה היא חשובה.

יאשה יורבורסקי: לשם כך אני מפעיל את מכון התקנים, יש להם צוות מוכן שיוצא לשטח, מכין את חוות הדעת.

יעקב מרגי: אם אני מבין נכון, אם אני לא מאריך עכשיו, אתה נשאר בלי מענה.

יאשה יורבורסקי: אני בלי מענה, נכון.

יעקב מרגי: אין ספק שלא היינו רוצים שבמדינת ישראל יהיה גוף בודק אחד.

יעקב מרגי: זה דבר לא בריא.

יעקב מרגי: אדרבה, תחרות היא דבר טוב.

יעקב מרגי: אני מבין גם את המצוקה, למה שיקומו חברות בדיקה כשאין להן היתכנות כלכלית?

יעקב מרגי: אבל אנחנו הפכנו למעצמת גז, ואני שואל שאלה: מה שטוב לכולם, למה לא טוב לנו?

יעקב מרגי: אני לא יודע אם אתם הכתובת, יועץ משפטי או ממונה בטיחות.

יעקב מרגי: אבל זו שאלה למשרד האנרגיה, מה אנחנו עושים כדי שלא יהיה מספר כזה קטן של גופים בודקים למפעלים שמחוברים לגז.

יעקב מרגי: אם יהיו יותר מתקנים, יהיו לנו יותר גופים בודקים ותהיה תחרות ונשפר את השירות.

יעקב מרגי: השאלה אם יש עבודת מטה בנושא הזה במשרד האנרגיה.

יעקב מרגי: האם יש מישהו כאן או ב"זום" שיכול לענות?

יעקב מרגי: אתם הפונקציות במשרד האנרגיה?

יאשה יורבורסקי: אנחנו יכולים לענות.

יעקב מרגי: בבקשה, אדוני.

יאשה יורבורסקי: מי שאחראי על כל הנושא של גופים בודקים זה הרשות הלאומית להסמכת מעבדות.

יאשה יורבורסקי: זה תפקידה על פי חוק, וזה הוחלט ב-2015, שהיא מנהלת את הכול.

יעקב מרגי: אנחנו לא שם.

יעקב מרגי: זאת לא השאלה שלי.

יאשה יורבורסקי: סך הכול עד היום, כמו שאמרתי, התחברו כ-270 מפעלים וצרכנים גדולים אחרים, שזה גם תחנות כוח.

יאשה יורבורסקי: בוא נתחיל מזה שכל צרכן גדול במדינת ישראל מחובר לגז טבעי, מאה אחוז.

יאשה יורבורסקי: עכשיו יש המפעלים הבינוניים והקטנים.

יאשה יורבורסקי: אין ספק שאליהם הרבה יותר קשה להגיע, כי אתה נכנס כבר לתוך הערים.

יאשה יורבורסקי: יחד עם זאת, עושים שני דברים כדי לשפר ולעודד את החיבור.

יאשה יורבורסקי: קודם כל, משרד האנרגיה ביחד עם האוצר העבירו יותר מחצי מיליארד שקלים כדי להאיץ את החיבורים למפעלים.

יאשה יורבורסקי: בנושא שני, אנחנו עושים עכשיו עבודה גדולה על מנת לבדוק איך אפשר לשפר את התעריפים על מנת לעודד את חברות החלוקה.

יאשה יורבורסקי: כי מה לעשות, החיבורים אינם פשוטים.

יאשה יורבורסקי: זו לא מערכת ביוב, זו סך הכול מערכת גז טבעי שצריכים להתייחס אליה בכבוד וצריך להשקיע.

יאשה יורבורסקי: ואז צריך להתאים גם את התעריפים שנקבעו במכרזים לפני 15 או 10 שנים, וצריך לעשות רפורמה לתעריף.

יאשה יורבורסקי: על זה עובדים.

יעקב מרגי: אותי שכנעתם.

יעקב מרגי: אין לנו ברירה אלא לאשר את זה, אם אנחנו רוצים שתהיה בדיקת בטיחות ואישורים.

יעקב מרגי: חברי הכנסת, בבקשה.

בועז טופורובסקי: אני מבין שצריך לאשר את זה, זה ברור.

בועז טופורובסקי: אבל יש לי שאלה.

בועז טופורובסקי: האם יש סיכוי שנגיד עוד שנה או עוד שנתיים יקבל עוד גוף למעט מכון התקנים אישור לבדוק את פריקת הגז?

יעקב מרגי: זה החוק.

יעקב מרגי: החוק רוצה את זה.

בועז טופורובסקי: אבל כרגע זה לא קורה.

בועז טופורובסקי: בעצם עד 2024 מכון התקנים הוא גם הבודק הראשון, גם עכשיו יפקח על עצמו וגם הוא בעצם כמו ספק.

בועז טופורובסקי: הוא מונופול.

בועז טופורובסקי: השאלה אם יש תהליך ואם יהיה סיכוי שיהיה עוד בודק.

בועז טופורובסקי: ואם יהיה עוד בודק, זה אומר שעד 2024 אי אפשר יהיה להזמין את הבודק השני, או שהדבר הזה יאשר שרק מכון התקנים יהיה עד תחילת 2024?

צחי בר ציון: אנסה לענות.

צחי בר ציון: קודם כל, צריך להבין, אנחנו נמצאים בהוראת מעבר, בהוראת קצה.

צחי בר ציון: מהות התיקון של החוק שהיה ב-2015 קובע שמי שמסמיך את הגופים הבודקים זה הרשות הלאומית להסמכת מעבדות והממונה על התקינה.

צחי בר ציון: הרשות הלאומית להסמכת מעבדות היא זאת שקובעת את התנאים ואת מה שהיא צריכה כדי לאשר את הגופים הבודקים, ואת האישור שלה מאשר גם הממונה על התקינה.

צחי בר ציון: כל התיקון לחוק – המשמעות שלו היא שלא אנחנו, משרד האנרגיה ורשות הגז הטבעי, הם אלה שמטפלים בזה, משום שההבנה של המחוקק היא שצריך להפריד בין התשתית של הגז הטבעי לבין מתקן הצריכה שיכול להיות גם בגז טבעי, גם בדלקים אחרים, ולא לחבר בין הדברים כדי גם לא ליצור חסמים מיותרים, וגם זה תורות אחרות ומתודולוגיות אחרות.

צחי בר ציון: לכן את השאלה הזאת צריך להפנות לגופים האלה.

צחי בר ציון: הוראת המעבר זה למקרה קצה שמאפשר לממונה על הבטיחות, מכיוון שהוא צריך גוף שיש לו הידע להתמודד עם מתקן כזה שככל שפונים אליו אלה שנרשמו ונכתבו במפורש לפי סעיף 8(י), ויש לו 48 שעות, יהיה לו גוף מקצועי שהוא יכול לשלוח.

צחי בר ציון: לכן הוא כרגע יכול להיעזר רק במכון התקנים.

צחי בר ציון: אבל כמו שאמר מר יאשה יורבורסקי, יש כרגע עוד שני גופים בודקים שהם מוסמכים לחלק מהמתקנים, אבל צריך להפנות את השאלה לגופים האחרים.

בועז טופורובסקי: לא הבנתי.

בועז טופורובסקי: אם יהיה עוד גוף שיקבל הסמכה, אז תפנו גם אליו?

יעקב מרגי: זה פשוט מאוד.

יעקב מרגי: אם תהיה כדאיות כלכלית, יקומו עוד גופים.

יעקב מרגי: בלי שתרצה תהיה תחרות.

יעקב מרגי: אבל אנחנו צריכים לעודד אותם.

בועז טופורובסקי: ברור.

צחי בר ציון: מה שאנחנו מבקשים זה לא האישור למתקנים.

צחי בר ציון: הגוף זה אותו גוף בודק אז זה קצת מבלבל.

צחי בר ציון: זה אותם גופים בודקים שמסמיכים, הרשות הלאומית להסמכה למעבדות, זה למפעלים, ויש להם הגופים שיש להם כיום.

צחי בר ציון: אנחנו פשוט יכולים להיעזר באלה שהוסמכו.

צחי בר ציון: אנחנו מקרה הקצה.

יאשה יורבורסקי: אני גם רוצה קצת לתקן.

יאשה יורבורסקי: צריך להבין, לשם בדיקת אישור תקינות של המפעל מהתחלה יש תחרות.

יאשה יורבורסקי: יש שלושה מתחרים, ולדעתי מספיק גם שלושה.

יאשה יורבורסקי: הלוואי שלכולם תהיה עבודה.

יאשה יורבורסקי: כשאתה מתחיל, אתה כבר לא יכול להפסיק, אתה חייב להתחיל ולסיים.

יאשה יורבורסקי: אז קודם כל יש תחרות, ותחרות עזה, והמחירים ירדו חבל על הזמן.

יעקב מרגי: תודה.

יעקב מרגי: בבקשה, איתי.

איתי עצמון: שתי נקודות שאני מבקש להעיר לגביהן.

איתי עצמון: הנקודה הראשונה היא לגבי מועד נוסף שאתם מבקשים לדחות כאן בהצעת החוק הזאת, אז אני מבקש שיינתן הסבר לוועדה בעניין הזה.

איתי עצמון: ושאלה נוספת, בהמשך לדבריו של יושב-ראש הוועדה, אני מסב את תשומת הלב לכך שמדובר למעשה בבקשה שלישית להארכת המועדים שנקבעו בחוק ההסדרים לשנת 2015, ואני מחזק ומשלים את השאלה של היושב-ראש, מה בעצם הממשלה עושה כדי לנסות ולהגיע למצב שלא נידרש לעוד הארכות במועדים האלה.

צחי בר ציון: לצערי אני לא יכול להתחייב שלא נידרש לעוד הארכות.

צחי בר ציון: אני כמובן מאוד מאוד מקווה לכך.

צחי בר ציון: אבל אנחנו לא יכולים להתחייב לזה, כי כמו שאמרנו קודם, הגוף שמסמיך זה בעצם הרשות הלאומית להסמכת מעבדות, וזה נובע, כמו שאמר גם היושב-ראש, משני אלמנטים בין היתר, גם בתחרות וגם בכל הדרישות וההסמכות.

איתי עצמון: אבל את המודל החקיקתי אתם התוויתם.

איתי עצמון: כלומר, זה נכון שהרשות להסמכת מעבדות והממונה על התקינה הם אלה שמאשרים את הגופים הבודקים, שאמורים לבוא במקום רשות הגז הטבעי ולתת את אישורי התקינות.

איתי עצמון: זאת הייתה תכלית הצעת החוק בזמנו, שהובא בחוק ההסדרים.

איתי עצמון: אנחנו עכשיו נמצאים כמעט חמש שנים לאחר הדיונים האלה, השאלה מה החשיבה שלכם לגבי ההסדר.

איתי עצמון: האם ההסדר הזה ישים?

איתי עצמון: אם למעשה יימשכו הדחיות ולא יהיו מספיק גופים בודקים, אני חושב שכל המודל הזה לא יהיה כל כך ישים.

יאשה יורבורסקי: שני דברים.

יאשה יורבורסקי: קודם כל, אתה צודק.

יאשה יורבורסקי: יחד עם זאת, רמת העבודה של הקבלנים בישראל בתחום הגז הטבעי עלתה.

יאשה יורבורסקי: את זה צריך לקחת בחשבון.

יאשה יורבורסקי: המקומות מוערכות ברמה גבוהה בתוך המפעלים, בגלל זה אין כל כך תקלות.

יאשה יורבורסקי: ואם אנחנו מדברים כרגע כמו שצחי אמר, במשך שלוש השנים האחרונות היו שלוש תקלות, ובגז הטבעי בקושי רבע.

יאשה יורבורסקי: פעם היה בגלל שריפה, פעם בגלל מתקן דחיסה שזה חנקן.

יאשה יורבורסקי: אבל יחד עם זאת המערכות האלה משפיעות על מערכת הגז הטבעי שנמצאת על יד, ואז אתה שולח אותם לבדוק.

יאשה יורבורסקי: עכשיו תחשוב, מכון התקנים זה שחותם איתי הסכם, זה ששם ערבות, זה שמחזיק צוות שלא חשוב באיזו שעה, אם אני צריך הם צריכים לצאת לשטח ולבדוק.

יאשה יורבורסקי: זה לא טריוויאלי.

יאשה יורבורסקי: ואתה יודע שמה שבסך הכול היה זה פחות או יותר עבודה אחת בשנה.

יאשה יורבורסקי: אז גם אם יהיו אחרים, לא בטוח שירצו לשים את הערבות וגם לחכות מתי תהיה תקלה שאני אשלח אותם.

איתי עצמון: אני לא מדבר רק על תקלה.

איתי עצמון: התקלה זו נקודה אחת שרלוונטית להוראות המעבר.

איתי עצמון: הסיפור הגדול יותר למעשה הוא העניין של מספר הגופים הבודקים שפועלים.

איתי עצמון: הסעיף שמדבר על סמכות הממונה לטפל בתקלות בטיחות, ומי הגוף שיבדוק את הבדיקה החוזרת את המתקן, זה רק צ'ופצ'יק של הוראות המעבר בעניין.

יאשה יורבורסקי: איתי, מי שקובע זה כללים של הרשות הלאומית להסמכת מעבדות, והכללים אינם פשוטים, בצדק או שלא בצדק.

יאשה יורבורסקי: זה לא תחום המקצוע שלי.

יעקב מרגי: תודה.

יעקב מרגי: יש איתנו אורחים ב"זום" שרוצים להצטרף לדיון?

צחי בר ציון: ברשות

צחי בר ציון: כם אציג את הנושא השני.

יעקב מרגי: מיד.

יעקב מרגי: אין קול ואין עונה ואין קשב.

יעקב מרגי: בבקשה, אדוני, תציג את הנושא השני.

צחי בר ציון: הנושא השני הוא גם הארכה של פקודת מעבר שמצוינת באותו סעיף, 8(טו), והיא בעצם קשורה למשבר הקורונה.

צחי בר ציון: באותו תיקון לחוק שנעשה נקבע שמתקנים קיימים שהוזרם להם גז טבעי לפני התקנת החוק, או שהיה להם אישור כלשהו למתקנים לפני כל הרפורמה שהייתה בחוק שקבעה את התקנים שצריך לבדוק עליהם והגופים בודקים וכל הדברים האלה, ניתנה להם תקופה של עד 30 ביוני 2020 לקבל אישור בדיקה ראשונה לאחר הכניסה לתוקף של החוק וכל התקנים הרלוונטיים.

צחי בר ציון: מכיוון שהתקופה אמורה להסתיים ממש ברגעים האלה, ולאור משבר הקורונה שהיה, שיכול להיות שיצר עיכובים כאלה ואחרים, אנחנו מבקשים להאריך עד 30 בספטמבר את התקופה הזאת לאותם מתקנים ואותן נקודות, כדי שמשבר הקורונה לא יפריע להם לעמוד בלוח הזמנים שאומנם נקבע מזמן והיו צריכים לעמוד בו, אבל כדי לא להכשיל אף אחד חשוב לנו מאוד לנסות ולהאריך את המועד.

יעקב מרגי: יעמדו בזה, ב-30 בספטמבר?

יאשה יורבורסקי: חלקם כן, חלקם סביר שלא.

יעקב מרגי: אני טיפוס שלא אוהב לבקש.

יעקב מרגי: גם אם זה יהיה כרוך בזה שאצטרך ללכת ברגל חמישה קילומטר.

יעקב מרגי: אבל אם כבר אתה מבקש, תבקש.

יעקב מרגי: אתה כבר מבקש הארכה, שלא תבוא עוד חודשיים.

יבגני סובה: בדיוק.

יבגני סובה: למה לחודשיים?

יבגני סובה: תבקש עד סוף השנה.

יעקב מרגי: אני לא יכול לאנוס לך לבקש משהו יותר ממה שאתה צריך.

יעקב מרגי: אבל שאלתי.

יעקב מרגי: היום אנחנו ידידותיים בגלל הקורונה, אחרי ספטמבר אני לא יודע אם הוועדה תהיה ידידותית.

יבגני סובה: תקשיב לעצה הזאת, היא עצה טובה.

יאשה יורבורסקי: אדוני היושב-ראש, אתה צודק.

יעקב מרגי: לימדו אותי כשהייתי קטן, שכאשר אומרים "אתה צודק" זה מכאיב יותר.

יאשה יורבורסקי: נכון.

יאשה יורבורסקי: גם לנו זה מכאיב.

יאשה יורבורסקי: הנושא של מפעלים לא בסמכותנו.

יאשה יורבורסקי: ב-2015 הפרידו, וטוב שכך.

יאשה יורבורסקי: יחד עם זאת האחריות לאכוף את החוקים – מחזיק המתקן לא טוב, בעל מפעל שהיה לו מספיק זמן להתארגן.

יאשה יורבורסקי: יחד עם זאת, אנחנו כן בדקנו והמצב הוא לא רע.

יאשה יורבורסקי: הופתעתי לטובה שהמצב הוא לא כל כך רע.

יאשה יורבורסקי: יחד עם זאת, יש ממש בודדים שלא התחילו, רובם סיימו.

יעקב מרגי: אנחנו נאשר ב-30 בספטמבר.

יעקב מרגי: ניתן להם תמריץ להתאמץ.

נתנאל היימן: אפשר להתייחס?

יעקב מרגי: חיפשתי אותך.

יעקב מרגי: בבקשה, אדוני.

נתנאל היימן: אני מהתאחדות התעשיינים.

נתנאל היימן: כמו שאמרת, יש היגיון.

נתנאל היימן: בסך הכול ספטמבר זה כבר מעבר לפינה.

נתנאל היימן: אנחנו נמצאים לפני הקיץ, וגם המשבר עדיין נמצא איתנו.

נתנאל היימן: הייתי שמח, יאשה, ביחד עם הוועדה, אם כן תוכלו לאשר את ההארכה של הסעיף הראשון עד סוף השנה ולא רק עד ה-30 בספטמבר.

יעקב מרגי: נראה לי שאתה צעיר ממני, אבל בתקופה שלי אמרו שאלת קיטבג.

יעקב מרגי: זה מה שאני עשיתי, שאלתי שאלת קיטבג.

נתנאל היימן: שאלת שאלה נכונה.

יעקב מרגי: תודה.

יעקב מרגי: אנחנו נשאל זאת בהתאם.

נעם ברימן: שלום.

נעם ברימן: אני מייצג אחד משני הגופים הבודקים הרלוונטיים, ומה ששאלתם בהתחלה, גם היועץ המשפטי וגם היושב-ראש של הוועדה, לגבי הגופים הבודקים הרלוונטיים – אם הם יוסמכו, או בתחומים שהם יוסמכו או שהם מוסמכים כרגע, האם ניתן לקבוע שאפשר יהיה לעשות בהם גם שימוש מבחינת רשות הגז?

יעקב מרגי: נשמע את היועצים המשפטיים.

צחי בר ציון: כל עוד שהם לא בדקו את אותו מתקן, אין בעיה.

צחי בר ציון: כבר היום לפי המצב המשפטי אנחנו יכולים להיעזר בהם.

צחי בר ציון: אנחנו רק צריכים שיהיה לנו גורם אחד, שלא יהיה מצב שיהיה סוג של מתקן מסוים שאנחנו נגלה ברגע האמת שהוא היחיד שיכול לבדוק.

יעקב מרגי: אין מניעה, בקיצור.

נעם ברימן: אין מניעה.

נעם ברימן: ככל שתהיה הסמכה, אפשר לעשות שימוש.

יעקב מרגי: ברגע שיאושרו ויוסמכו, אין מניעה.

יעקב מרגי: תודה.

צחי בר ציון: לגבי הארכת התקופה, זה בסדר להאריך את התקופה, אבל צריך לקחת נקודה אחת בחשבון.

צחי בר ציון: זאת אומרת שיש פה איזשהו איזון עדין שנקבע בזמנו בחקיקה.

יעקב מרגי: אנחנו לא נפר אותו.

צחי בר ציון: האיזון הזה כבר נתן תקופה ארוכה לאותם מתקנים להיערך, מכיוון שצריך להבין שלמתקנים האלה, לכל המתקן שלהם או לחלקם אין אישור, ולכן חשוב מאוד בסופו של דבר שהתהליך יסתיים.

צחי בר ציון: אז זה בסדר להאריך את התקופה, אבל חשוב שגם הם יבינו ושכל המערכת תבין שבסופו של יום צריך מהר ככל הניתן לסיים את התהליך הזה.

צחי בר ציון: אז זה בסדר להאריך, אבל צריך לקחת בחשבון שבסופו של יום אנחנו צריכים כמה שיותר מהר, כי יש פה מתקנים והם יכולים להיות גדולים מאוד ומסוכנים מאוד.

יעקב מרגי: אנחנו נשאיר את זה כפי שביקשתם, 30 בספטמבר.

יעקב מרגי: בבטיחות אנחנו לא נדיבים, ואם תצטרכו לבוא לפה, תבואו.

יבגני סובה: זה מה שרציתי להציע.

יבגני סובה: זה טיעון הגיוני.

יעקב מרגי: לא בטוח שנאשר לכם, אז תתמרצו ותזדרזו.

אילן לנדסמן: אני סמנכ"ל הסמכה ברשות הלאומית להסמכת מעבדות.

אילן לנדסמן: אותו גוף שאחראי על הסמכת המעבדות, זולת מכון התקנים.

אילן לנדסמן: מכון התקנים מאושר בתוקף חוק התקנים משנת 1953.

אילן לנדסמן: צריך להבין שההסמכה של המעבדות היא לצורכי רגולציה, וההסמכה היא למעשה בהתאם להיצע וביקוש.

אילן לנדסמן: יש היום שתי מעבדות מוסמכות, נאמר כאן והעובדות הן נכונות.

אילן לנדסמן: אין סיבה שהמעבדות האלה ירחיבו את הפעילות שלהן, מכיוון שזה כרוך בעלות נוספת, הרחבת הסמכה, כאשר מלכתחילה אין שום סיכוי שהם יקבלו עבודה.

אילן לנדסמן: וכאשר סוגרים את השוק עד שנת 2024, המשמעות היא שמקבעים למעשה את המצב הנוכחי ולמעבדות האלה לא תהיה עבודה בתחום הזה שהם ירחיבו, מכיוון שהשוק הוא סגור.

אילן לנדסמן: כלומר, יש הסכם עם מכון התקנים, ההסכם יופעל, שמענו כמה פעמים הוא הופעל, ואין להם סיבה להשקיע היום בתשתית נוספת ולהרחיב את הפעילות שלה לשלם כסף כאשר ברור להם שעד 2024 אין להם מה לעשות עם זה.

יעקב מרגי: דיברנו על הבלעדיות.

יעקב מרגי: אין בלעדיות.

יעקב מרגי: תבהיר את הנקודה הזאת בבקשה.

צחי בר ציון: נוצרה פה אי הבנה.

צחי בר ציון: אנחנו לא מדברים על ההסמכה של הגופים לאשר את המתקנים עצמם של מפעל שרוצה להתחבר.

צחי בר ציון: זה התחום שלכם, ושם אתם אמונים ואני בטוח שתעשו כל מה שאתם יכולים כדי להרחיב את השוק, ואני מקווה מאוד שזה מה שאתם עושים.

צחי בר ציון: זה לא המקרה שעליו אנחנו מדברים.

צחי בר ציון: אנחנו מדברים על גוף שהם כבר אישרו, אם קרה המקרה ועל אותו המתקן התעוררה, כמו שאמרתי, לפי סעיף 8(י), ואותם גורמים פנו ויש 48 שעות לפנות, אז אנחנו.

צחי בר ציון: אבל התיקון הזה בטח לא זה שיוצר את המונופול או מתווה על מתקנים, להפך, הוא מאפשר למערכת לעבוד.

צחי בר ציון: אני אשמח כמובן אם אתם תאשרו ככל הניתן יותר גופים, זה יעזור לכולם.

יעקב מרגי: תודה.

יעקב מרגי: ההבהרה נאמרה פעם שנייה ושלישית ואני שמח.

יעקב מרגי: הקראה, בבקשה אדוני.

צחי בר ציון: הצעת חוק הגז (בטיחות ורישוי) (תיקון מס' 7) (הארכת תקופות מעבר), התש"ף-2020 לעניין זה אני מבקש לחדד שיש פה בקשה לרטרואקטיביות שצריך לחדד.

צחי בר ציון: בעצם מכיוון ששני הנושאים, כמו שאמרנו, הם כאלה שלוחות הזמנים שלהם או הסתיימו או עומדים להסתיים ברגע זה, אז כדי לייצר רצף ושלא תיווצר איזושהי תקלה, אנחנו צריכים רטרואקטיביות קצרה כדי שתהיה רציפות של המשכיות.

איתי עצמון: אני רק חייב לומר לגבי המועד הראשון שאתם מציעים לקבוע, 1 ביולי, יכול להיות שלא יהיה בכך צורך, מכיוון שאני מתכוון בכל מקרה להניח את הצעת החוק היום.

יעקב מרגי: ביקשנו פטור מחובת הנחה.

איתי עצמון: מתבקש גם פטור מחובת הנחה.

יעקב מרגי: אני לא אוהב לבקש טובות, והיום נאלצתי לבקש טובה בשבילכם.

צחי בר ציון: תבוא עליכם הברכה.

איתי עצמון: אני מבקש שהוועדה תסמיך אותי לעניין מועד התחילה לבדוק אם בכלל יהיה בכך צורך לגבי ה-1 ביולי.

איתי עצמון: לגבי המועד שקבוע בסעיף 2(א).

יעקב מרגי: אתה מוסמך.

יעקב מרגי: אחרי ששמענו את ההקראה, מי בעד התיקון המבוקש?

יעקב מרגי: מי מתנגד?

יעקב מרגי: מי נמנע?

יעקב מרגי: בעד – 3

יעקב מרגי: נמנעים – אין שלושה תומכים, אין מתנגדים, אין נמנעים.

יעקב מרגי: התיקון לחוק אושר ויעלה למליאה להצבעה לקריאה שנייה ושלישית.

יעקב מרגי: הישיבה נעולה.

יעקב מרגי: תודה.